《盱眙怀常尉建》
清代·王嵩高

昔人耽吏隐，曾此驻高轩。白日无公事，青山满县门。

调琴寄幽兴，拄笏欲忘言。不见神仙尉，诗成谁与论。

作者简介：（1735—1800）江苏宝应人，字少林，号海山，晚号慕堂。乾隆二十八年进士。历湖北利川、武昌、汉阳、应城等县知县，直隶河间、天津两府同知，官至广西平乐知府。在官尽心狱讼，痛惩豪猾。有《小楼诗集》。